ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
2 ก.ค. 2558

แนวโน้มภาคบ่าย: ผันผวนในแดนลบ
– ตลาดหุ้นไทยเช้านี้ยังปรับตัวลง ท่ามกลางแรงขายหุ้นกลุ่มธนาคารจากคาดการณ์ผลประกอบการ Q2 ที่ย่ำแย่
– สถานการณ์ของกรีซยังคงต้องจับตาดูกันต่อไป ซึ่งยังมีความเป็นไปได้ทั้ง 2 ทาง คาดเป็นบวกระยะสั้นหากประชาชนออกมาสนับสนุนการรัดเข็มขัด ก็จะนำไปสู่การเจรจาต่อรองเงื่อนไขบางประการกับกลุ่มเจ้าหนี้ต่อไป ขณะหากไม่ต้องการให้มีการรัดเข็มขัดก็จะส่งผลให้ตลาด มีความกังวลมากขึ้นถึงการออกจากกลุ่มยูโรโซน
– ปัจจัยภายในประเทศ มองผลประกอบการธนาคารที่มีแนวโน้มการปรับยอดสินเชื่อลง และการตั้งสำรองที่เพิ่มสูงขึ้น ได้สะท้อนการบริโภคหรือการลงทุนภายในประเทศยังไม่ฟื้นตัว ซึ่งน่าจะส่งผลกระทบต่อผลประกอบการกลุ่มอื่นๆเช่นกัน
– มอง SET บ่ายนี้ ยังผันผวนในแดนลบต่อไป หลังยังไร้ปัจจัยหนุนตลาด ราคาน้ำมันปรับตัวลง กดดันหุ้นพลังงานบางส่วน อีกทั้งคาดสถาบันน่าจะเริ่มมีแรงขายออกมา มองกรอบบ่ายนี้ 1490-1510
– กลยุทธ์ระยะสั้นแนะนำจับตารอดูสถานการณ์กรีซก่อน
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,496.75 เปลี่ยนแปลง -7.80 จุด มูลค่าการซื้อขาย 23,602 ลบ.
ดัชนีถูกกดด้วย EMA-10  ของกราฟ 60 นาที พร้อมสัญญาณลบจากเครื่องมือ ทำให้คาดว่าบ่ายยังคงอยู่ในแดนลบ โดยควรรอให้เกิดสัญญาณซื้อที่ชัดเจนก่อนค่อยกลับเข้าตลาด ทั้งนี้ประเมินแนวรับช่วง 1495-1490 จุด แนวต้าน 1505-1510 จุด 
 
หุ้น/ราคา                                            ความเห็น
ERW/4.32            Modi. Sto. ให้สัญญาณซื้อและวกตัวออกจากเขต Oversold ได้ ราคาก็ผ่านการสร้างฐานอยู่หลายวันแล้วน่าได้เวลารีบาวด์ “เก็งกำไร” แนวรับ 4.26 แนวต้าน 4.40-4.44 cut loss 4.20 บ.
SCN/14.60           ค่อยๆ ยกตัวขึ้นจนดูเหมือนปรับฐานจบไปแล้ว เพราะเครื่องมือเริ่มฟื้นตัวและแรงซื้อเริ่มเข้า คาดปรับตัวขึ้นต่อได้ “เก็งกำไร” แนวรับ 14.30 แนวต้าน 15.20 cut loss 14.00 บ.
THAI/13.60          ขยับขึ้นพร้อมกับการเกิดสัญญาณซื้อของ MACD มีลุ้นว่ารอบนี้จะ Break EMA-200 วันขึ้นไปได้ “เก็งกำไร” แนวรับ 13.20 แนวต้าน 14.10 cut loss 13.00 บ.
 
ตลาดอนุพันธ์
กลยุทธ์
Series/ราคา                                        ความเห็น
S50U15/971.30  Short ตอนเช้ายังไม่ได้ รอเปิดอีกครั้งที่ 978 จุด เป้าหมายทำกำไร 970 จุด ตัดขาดทุนเหนือ 980 จุด
 
KTBU15/16.96   Short ตอนเช้ายังไม่ได้ รอเปิดอีกครั้งที่ 17.30 บาท เป้าหมายทำกำไร 16.60 บาท ตัดขาดทุนเหนือ 17.50 บาท
GFQ15/18,870   Short ตอนเช้ายังไม่ได้ รอเปิดอีกครั้งที่ 18,950 บาท เป้าหมายทำกำไร 18,800 บาท ตัดขาดทุนเหนือ 19,000 บาท
BRN15/2,106    Short เปิดได้ตอนเช้าที่ 2,106 บาท รอทำกำไร 2,080 บาท ตัดขาดทุนเหนือ 2,115 บาท
USDU15/33.86   Long  ที่เปิดไว้ 33.85 บาท รอทำกำไร 33.93 บาท ตัดขาดทุนหากหลุด 33.82 บาท
 
อนุพันธ์เด่นเชิงเทคนิค
&gt;&gt; S50U15 / ราคาปิด 971.30 จุด เปลี่ยนแปลง -1.30 จุด
กราฟ 10 นาที แกว่งตัวออกด้านข้าง โดยที่เครื่องมือ MACD ยังอยู่ใต้เส้น Zero Line แนวโน้มผันผวนในกรอบ Sideways-Sideways Down แนวรับ 966, 960 จุด แนวต้าน 976, 982 จุด